DRTV

DRTV er en dansk videostrømmetjeneste som er utviklet og eid av den danske allmennkringkasteren DR. Tilsvarende norske NRK TV tilbyr DRTV arkivinnhold, nyheter og tv-programmer fra DRs tv-kanaler. Innholdet kan strømmes på smarttelefoner, nettbrett, datamaskiner og fjernsyn. Tjenesten ble lansert i 2010 under navnet DR Nu, men ble relansert 2. juni 2014 som DRTV. Den ble tilgjengelig som mobilapplikasjon til mobiler, nettbrett og smart-tv-er. 30. oktober 2015 ble tjenesten tilgjengelig som egen applikasjon på Apple TV, og 30. november 2015 på Playstation 3 og Playstation 4.

Bakgrunn 
DR begynte å legge ut enkelte fjernsyns- og radioprogrammer på internett allerede i 1996, og fikk et bredere nett-tv-tilbud i 2006. Den første fullstendige strømmetjenesten ble lansert i 2010 under navnet DR Nu. Tjenesten gjorde det mulig å se DRs tv-kanaler direkte og var en videotorgtjeneste som tilbød tidligere programmer via DRs hjemmeside. Tjenesten ble fra mars 2012 også tilgjengelig på iOS- og Android-enheter etter at DR udviklet en HTML5-utgave av tjenesten.

Referanser

Eksterne lenker 

 

Strømmetjenester